Agus Suhartono

Laksamana TNI Agus Suhartono () iku Panglima Tentara Nasional Indonésia wiwit 28 September 2010 nganti 30 Agustus 2013. Sadurungé njabat minangka Kepala Staf TNI Angkatan Laut wiwit tanggal 9 November 2009 nganti 28 September 2010 nggantèkaké Laksamana TNI Tedjo Edhy Purdijatno.

Pendhidhikan 
Agus Suhartono namataké pendhidhikan militèr ing Akademi Angkatan Laut (AAL) taun 1978. Saliyané iku, Agus Suhartono ngrampungaké pendhidhikan Sekolah Staf lan Komando TNI AL taun 1994, Sesko TNI taun 1999, lan Lembaga Ketahanan Nasional taun 2003.

Karier 
Agus Suhartono tau njabat minangka Komandan Gugus Tempur Laut Koarmatim lan Asisten Operasi KSAL. Sadurungé diangkat dadi KSAL, njabat minangka Irjen Departemen Pertahanan. Laksamana Agus diajokaké déning Présidhèn RI Susilo Bambang Yudhoyono minangka calon tunggal Panglima TNI. Tanggal 27 September 2010, Agus Suhartono lolos uji kelayakan déning DPR lan diangkat dadi Panglima TNI.

Rujukan

Pranala njaba 
 Profil Laksamana Agus Suhartono di tokohindonesia.com 
 Laksamana Agus Suhartono IndonésiaFirst.com

KASAL
Panglima TNI
Tokoh Blitar
Lair 1955